जियानो जाया मानो आसामाव माबे राजखान्थि दोलोआ सोरखार दागोन बिनि सायाव बिटिआर ओनसोलनि सुबुंफोरा सावरायनानै गावजों-गाव एगजिट पलनि दाजाब-दानख’ खालामदोंब्लाबो नाथाय बिटिआर सिंनि मोन जिनै बियाबाव इउपिपिएल ना बिपिएफ दोलोआ बांसिन मोनगोन बिनि सायावसो बांसिन सावरायज्लायनाय नुनो मोन्दों। बे दाजाब-दानख’याव इउपिपिएल दोलो आरो बिपिएफ दोलोनि गेजेराव मोनसे-मोननै बारा-खम मासि मोनगोनखौ हमदांनो हादों। बिटिआर सिंनि माखासे सुबुंफोरजों सावरायनानै मोननाय बादिब्ला गसाइगावआव इउपिपिएल आरो बिपिएफनि बिजाथिनि गेजेराव भटनि दावहाया जागोनब्लाबो इउपिपिएल दोलोनि बिजाथिनिथिं एसे बार बारगोनखौ नुयो।